„Spălătoria rusească”. Autoritățile pun sechestru pe sume fabuloase de bani „curățați”. Detalii din dosarul în care băncile Moldovei sunt în prim-plan
Între 2010 și 2013, băncile moldovenești ar fi fost folosite pentru a spăla cel puțin 1,6 miliarde de dolari, reprezentând bani retrași din Rusia. Procurorii anticorupție din țara vecină au anunțat joi, 14 noiembrie, identificarea a 190 de milioane de dolari în câștiguri ilicite, pe care autoritățile din alte țări au pus sau urmează să instituie sechestru.